**BESZÁMOLÓ**

**Lónyay Menyhért Szakkollégium-2014.**

Új SZMSZ tervezetet készítettünk és véglegesítettük a képzési programot. A szakkollégisták logót terveztek a szakkollégium részére.



A szakkollégistáink az alábbi önkéntes tevékenységekben vettek részt:

**FŐHE** - Esélyegyenlőségi irodával közösen egészségnapot szerveztünk.



A szakkollégisták gyümölcsszigetet alakítottak ki, ahol a mindennapi gyümölcsfogyasztásra hívták fel hallgatótársaik figyelmét.



**Országos Elsősegélynyújtó Verseny** - A Magyar Vöröskereszt által rendezett programon a szakkollégisták csapatkísérő önkéntes munkát vállaltak.

A szakkollégisták 2014 őszén a képzési program szerint előadásokon vehettek részt. Ebben a félévben az alábbi előadások voltak meghirdetve:

|  |  |
| --- | --- |
| Előadó | Előadás címe |
| Gelsi Zsolt | Sorsok |
| DR. Rubi Zsuzsa | A radiologiai vizsgálatok szerepe az egészségmegőrzésben |
| Liba Zsuzsanna | Probiotikus baktériumok szaporodásának vizsgálata almával dúsított tápoldatban, Itt hangzott el: XXXIX. Magyar Táplálkozástudományi Vándorgyűlés, Hajdúszoboszló, 2014. október 9-11. |
| Merkoszki Sándor: | Különböző gomba, extraktumok in vitro hatásának vizsgálata HT-29 humán eredet, vastagbél adenokarcinoma sejtek proliferációjára, Itt hangzott el: XXXIX. Magyar Táplálkozástudományi Vándorgyűlés, Hajdúszoboszló, 2014. október 9 |
| Kovacsics –Vári Gergely: | A környezetszennyezés hatása a parlagfű porzós virágzat nehézfémtartalmára, a pollen morfológiájára és fehérjetartalmára., Itt hangzott el: XIV. Országos Felsőoktatási Környezettudományi Konferencia, Pécs, 2014. április 23-25. Pécsi Tudományegyetem, Környezetminősítés szekció |

**Lónyay Menyhért Szakkollégium-2015.**

A félév során az alábbi előadásokon vehettek részt a szakkollégista hallgatóink.

|  |  |
| --- | --- |
| **Előadó** | **Előadás címe** |
| Balla Anita | Pályakezdők munkavállalási lehetőségei: Tanácsok, munkaközvetítési tapasztalatok |
| Gönczi András | Megváltozott munkaképességűek jövője, elhelyezkedési esélyek 2015-ben. |
| Duffek Mihály | Zenei tehetségek fejlesztése |
| Buda Mariann | Tehetséges gyermekek helyzete az iskolai környezetben |
| Vekerdi Tamás | Tehetséges gyermekek a családban |

**Lónyay Menyhért Szakkollégium-2016.**

**Egészségnapot tartottunk**

2016.10.27-én a Lónyay Menyhért Szakkollégium szakkollégistái önkéntes programjuk során ellátogattak a Göllesz Viktor Speciális Szakiskola, Általános Iskola és Egységes Gyógypedagógiai Módszertani Intézménybe, ahol enyhe és súlyos értelmi fogyatékos gyerekeknek egészségnapi programot tartottak.

Az élelmiszereket a TESCO Magyarország biztosította.

Nyíregyháza, 2016. november 3.

Zavanyi Györgyi szakkollégista

|  |  |
| --- | --- |
| C:\Users\No Para Egyesület\AppData\Local\Microsoft\Windows\INetCacheContent.Word\IMG_9447.jpg | C:\Users\No Para Egyesület\AppData\Local\Microsoft\Windows\INetCacheContent.Word\IMG_9465.jpg |

Lónyay Menyhért Szakkollégium-Adománygyűjtés



A Lónyay Menyhért Szakkolégium és a Mamma Mia Music Club (egykori Fiver Music Club) gyűjtést szervezett a Jósa András Kórház Gyermek Rehabilitációs Osztályán lévő kisbetegek részére. A begyűlt pénzösszegből nedves törlőkendőt és fürdetőt vásároltunk, amit 2017.04.05-én adtunk át az osztályon.

Ezúton is köszönjük mindenkinek, aki bármilyen formában támogatott minket.

Zavanyi Györgyi

az adománygyűjtés szervezője

Lónyay Menyhért Szakkollégium



**Mikuláscsomag gyűjtés**

A Lónyay Menyhért Szakkollégium novemberi egyik nagy feladata volt, hogy minél több mikuláscsomagot gyűjtsön össze a Down Egyesület gyerkőcei számára.

A mikulás csomagok átadására november 30-án került sor a Csodavár Játszóházban, ahol a Szakkollégiumot Dobróné Dr. Tóth Márta tanárnő és két hallgató, Huszár Sára és Rimán Barbara képviselte. A csomagokat Tóth Erzsébet pedagógus vette át.



Az ott dolgozók is köszönik a finomságokat.

2016. december 7-én, szerdán került megrendezésre az Egyesület Mikulás-napi rendezvénye, melynek sikerességéhez mi is hozzájárultunk, így csalva mosolyt sok gyermek arcára.

**Ezúton is szeretnénk megköszönni azoknak, akik segítettek.**

**Adománygyűjtéssel támogattuk a Fogyatékosok Világnapja alkalmából rendezett ünnepséget.**

A Fogyatékosok Világnapja alkalmából megrendezett ünnepségnek minden évben a Bencs Villa ad otthont. Idén december 1-én rendezték meg az ünnepséget, ahol nagyon szép műsort láthattunk. Az előadás résztvevői a Nyíregyházi Bárczi Gusztáv Általános Iskola, Készségfejlesztő Iskola, Kollégium és EGYMI, a Nyíregyházi RIDENS Szakgimnázium, Szakközépiskola, Szakiskola, Készségfejlesztő Iskola és Kollégium tanulói, a Nyíregyházi Egyetem hallgatói, az ÉFOÉSZ újfehértói Pacsirta zenekara voltak.

Nagyon szép műsort adtak azok a gyerekek és felnőttek, akik maguk is fogyatékossággal élnek. Zongoraműveket, verseket, koncertet és a kórusok énekeit tekinthettük meg. A Lónyay Menyhért Szakkollégium és a Hallgatói Önkormányzati Testület minden évben plüssállatkákat és játékokat gyűjt, hogy kedveskedjen a fellépőknek. Most is sikerült annyi ajándékot összegyűjteni, amiből kedvükre válogathattak a gyerekek. Jó érzés volt látni, amikor megpillantották az adományunkat. Örülünk, hogy támogathattuk a rendezvényt. Az est háziasszonya Orémusz Maja volt.

Köszönjük mindenkinek a felajánlást.

|  |  |
| --- | --- |
| IMG_9825 | IMG_9852 |
| IMG_9841 | IMG_9863 |

Dobróné Dr. Tóth Márta

NYF-TDT elnöke,

Lónyay Menyhért Szakkollégium szakmai vezetője